Source: http://kniznicark.sk/sk/kniznicny-a-vypozicny-poriadok
Timestamp: 2018-12-10 00:28:26+00:00

Document:
Mestská knižnica v Ružomberku (ďalej len „knižnica“) je právnická osoba zriadená Mestským zastupiteľstvom v Ružomberku. Je univerzálnou verejnou knižnicou mesta.
Hlavným poslaním knižnice je získavať, spracúvať, uchovávať, ochraňovať a sprístupňovať univerzálny knižničný fond na všetkých dostupných druhoch nosičov a poskytovať knižnično – informačné služby. Vo svojej územnej pôsobnosti napomáha k uspokojovaniu kultúrnych, informačných a vzdelávacích potrieb, podporuje celoživotné vzdelávanie a duchovný rozvoj.
Zariadenie knižnice a knižničný fond (ďalej len „dokumenty“) sú majetkom Mesta Ružomberok.
Tento poriadok upravuje podmienky využívania služieb knižnice a vymedzuje práva a povinnosti jej používateľov. Knižničný poriadok je záväzný pre všetky pracoviská knižnice.
Knižnica zabezpečuje slobodný prístup k informáciám na princípe rovnosti všetkých používateľov prostredníctvom vlastných dokumentov (knihy, noviny a časopisy, zvukové dokumenty, videokazety, kompaktné disky, elektronické informačné zdroje.
Rovnaký prístup knižnica zabezpečuje aj prostredníctvom vonkajších informačných zdrojov (databázy a knižničné fondy, ktoré sa nachádzajú mimo knižnice).
Knižnica poskytuje služby v súlade s Ústavou SR, Manifestom o verejných knižniciach a Zákonom č. 126/2015 Z. z. o knižniciach.
Základné knižnično – informačné služby, ktoré poskytuje knižnica bezplatne sú prezenčné a absenčné výpožičky knižničných dokumentov a ústne faktografické a bibliografické informácie, vrátane prístupu k vonkajším informačným zdrojom.
Špeciálne knižnično – informačné služby, ktoré poskytuje knižnica za poplatky sú: písomné bibliografické informácie, rešerše, medziknižničná výpožičná služba, rezervácia dokumentu, zhotovovanie rozmnoženín textov, tlač dokumentov.
Z hľadiska potrieb jednotlivých čitateľov si knižnica vyhradzuje právo upraviť počet vypožičiavaných dokumentov a ich výpožičnú dobu.
Registrácia používateľov – členstvo v knižnici
Používateľom knižnice sa môže stať každý, kto využije jej služby (osoba, inštitúcia). Knižnica rozlišuje
a) registrovaných používateľov, t.j. tých, ktorí zaplatili registračný poplatok v zmysle platného Cenníka poplatkov za služby (ďalej len „cenník“).
b) ostatných používateľov (neregistrovaných), t.j. návštevníkov kolektívnych podujatí a jednorazových návštevníkov, ktorí navštívia knižnicu za účelom prezenčného využívania dokumentov a uspokojenia informačných potrieb, po zaplatení manipulačného poplatku.
Registrovaným používateľom sa môže stať každý občan SR splnením podmienok rozvedených v tomto článku. Ďeťom a mládeži do 15 rokov (respektíve do vydania občianskeho preukazu) potvrdí zákonný zástupca súhlas s členstvom v knižnici podpisom prihlášky. Registrovaným používateľom sa môže stať aj občan iného štátu, ktorý má doklad o trvalom alebo dočasnom pobyte v SR. Na základe cestovného pasu je používateľ oprávnený využívať dokumenty knižnice len prezenčne, výnimku môže povoliť riaditeľ knižnice.
Registrácia používateľov sa uskutočňuje na niektorom oddelení alebo pobočke knižnice po predložení platného občianskeho preukazu, vyplnením a podpísaním prihlášky. U detí do 15 rokov veku podpisom prihlášky preberá na seba záväzkovo-právnu zodpovednosť ich zákonný zástupca.
Občan sa stane čitateľom knižnice zaregistrovaním v knižnici a vydaním čitateľského preukazu, ktorého platnosť sa po dvanástich mesiacoch obnovuje.
Za registráciu a za obnovenie členstva používateľ uhradí príslušné poplatky podľa platného cenníka.
Preukaz používateľa nie je prenosný na inú osobu. Za prípadné zneužitie čitateľského preukazu zodpovedá jeho držiteľ.
Stratu preukazu alebo jeho poškodenie je používateľ povinný neodkladne ohlásiť pri niektorom obslužnom pulte, za vydanie nového preukazu uhradí poplatok podľa platného cenníka. Každú zmenu, ku ktorej dôjde po poslednej registrácii (priezvisko, bydlisko, škola, vydanie nového preukazu totožnosti...) je používateľ povinný do 15 dní ohlásiť a preukázať knižnici. Pokiaľ knižnica musí zisťovať zmenené údaje sama, používateľ jej uhradí vzniknuté náklady.
Členstvo v knižnici a právo využívať jej služby zaniká neobnovením členstva alebo zrušením členstva pre hrubé porušenie knižničného a výpožičného poriadku. Po zániku členstva sa registračné poplatky nevracajú.
Sieť knižničných a informačných služieb
Priestory knižnice určené pre používateľov sú prístupné v oddeleniach hlavnej knižnice a v pobočkách v tomto čase:
Pobočka – ZŠ Černová)
Pobočka – ZŠ Sládkovičova
Pobočka – Biely Potok KD
Pobočka – Bystrická 2
Výpožičné hodiny sú zverejnené v centrálnej budove a pobočkách knižnice. Knižnica si vyhradzuje právo upraviť výpožičné hodiny, spravidla počas prázdnin a sviatkov, príp. počas technických a sanačných úprav.
Používatelia knižnice sa riadia týmto poriadkom a zachovávajú pokyny zamestnancov knižnice.
Používatelia v priestoroch knižnice a v priestoroch voľne dostupných verejnosti zachovávajú poriadok, ticho a čistotu, správajú sa disciplinovane, nepoškodzujú inventár ani technické zariadenia.
Používateľ a návštevník knižnice nie je oprávnený vstupovať do skladov, služobných a prevádzkových priestorov knižnice.
V knižnici sa nesmie fajčiť, vnášať bicykle, vodiť psov, vstupovať na kolieskových korčuliach, konzumovať potraviny a alkohol, vykonávať podomový predaj tovaru. Knižnica neposkytne služby osobám, ktoré zreteľne javia známky požitia omamných látok.
Ak používateľ porušuje ustanovenie tohto poriadku, môže byť dočasne alebo trvale zbavený práva navštevovať knižnicu.
Používateľovi postihnutému nákazlivou chorobou sa dokumenty nepožičiavajú počas trvania karantény.
Návrhy, pripomienky a podnety, týkajúce sa činnosti knižnice, môžu používatelia a návštevníci konzultovať s pracovníkmi knižnice a s riaditeľkou knižnice. Sťažnosti sa podávajú v zmysle zákona 9/2010 Z. z. v zn.n.p.
Ochrana osobných údajov používateľov knižnično-informačných služieb
Vypožičiavanímknižničných dokumentov, ktoré sú označené vlastníctvom knižnice, resp. dokumentov iných organizácií, ktoré sú dočasne deponované a sprístupňované Mestskou knižnicou Ružomberok, vzniká medzi knižnicou a používateľom zmluvný vzťah podľa ustanovení Občianskeho zákonníka (bod II.1.1. Knižničného a výpožičného poriadku). Za týmto účelom knižnica spracováva osobné údaje používateľov v zmysle Zákona č. 18/2018 Z. z. o ochrane osobných údajov a o zmene a doplnení niektorých zákonov.
Rozsah spracovaných údajov určuje Zákon o knižniciach č. 126/2015 Z. z., § 18 Práva knižnice. Knižnica spracováva nasledovné údaje o používateľovi:
povinné údaje - meno a priezvisko, adresa trvalého, resp. prechodného bydliska, dátum narodenia, číslo dokladu totožnosti, meno, priezvisko a adresa zákonného zástupcu dieťaťa.
nepovinné údaje – titul, e-mailová adresa, telefónne číslo.
údaje spracovávané za účelom poskytnutia príslušnej zľavy – údaje potrebné pre poskytnutie požadovanej zľavy v kategóriách: dôchodca, nezamestnaný, nositeľ karty ŤZP, študent strednej školy, študent VŠ.
Knižnica uchováva osobné údaje počas aktívneho členstva používateľa v knižnici. Po uplynutí platnosti čitateľského preukazu a jeho nepredĺžení, po vyrovnaní všetkých záväzkov voči knižnici, ako aj po splnení zákonom uloženého štatistického zisťovania, sa knižnica zaväzuje zlikvidovať osobné údaje používateľa, a to najneskôr do dvoch rokov.
Podujatia v priestoroch knižnice sú fotografované a nahrávané pre prezentačné a dokumentačné účely. Pokiaľ návštevník podujatia nesúhlasí s fotografovaním, oznámi to organizátorom pred začiatkom podujatia. Knižnica na svojich webových sídlach zverejňuje dokumentačné zábery z podujatí bez uvedenia mien účastníkov, s výnimkou organizátorov a prednášateľov na verejných a odborných podujatiach, príp. ak bol súhlas udelený.
Na základe uvedeného mailového kontaktu, resp. telefónneho čísla knižnica rozposiela informácie o aktuálne realizovanej výpožičnej transakcii, pred upomienkach a upomienkach, rezerváciách a iných službách.
O ďalších informáciách ako je napr. zmena otváracej doby knižnice, propagačné informácie o príprave kultúrno-spoločenských aktivít a pod. knižnica informuje používateľa na základe súhlasu potvrdeného písomne na prihláške. Súhlas je možné kedykoľvek odvolať osobne v knižnici, telefonicky na čísle 044/4322005 alebo mailom na info@kniznicark.sk.
Osobné a kontaktné údaje používateľa sú používané výhradne pre účely evidencie a účely vzájomnej komunikácie medzi používateľom a knižnicou. Knižnica ich neposkytuje iným osobám a inštitúciám.
Zásady a podmienky požičiavania knižničných jednotiek
Vypožičiavaním knižničných dokumentov, ktoré sú označené vlastníctvom knižnice, vzniká medzi knižnicou a používateľom zmluvný vzťah podľa ustanovení občianskeho zákonníka: § 659 a nasl. – zmluva o výpožičke, § 663 a nasl. – nájomná zmluva , § 421 a nasl. – zodpovednosť za škodu, § 544 a nasl. – zmluvná pokuta, § 546 a § 547 o ručení.
O sprístupňovaní dokumentov rozhoduje knižnica v súlade s jej poslaním, úlohami a požiadavkami ochrany knižničného fondu. Deťom a mládeži do 15 rokov je možné zapožičať literatúru prevažne iba z oddelenia pre deti a mládež, inak len s písomným súhlasom rodiča.
Knižničné dokumenty sa požičiavajú prezenčne (počas výpožičného času v priestoroch knižnice) a absenčne (mimo priestorov knižnice).
Registrovaní používatelia po predložení vlastného čitateľského preukazu sú oprávnení využívať služby len v tých pobočkách, kde boli zaregistrovaní.
Knižnica si vyhradzuje právo upraviť počet vypožičiavaných dokumentov a ich výpožičnú dobu. Dospelý používateľ si môže absenčne vypožičať naraz najviac 10 knižných dokumentov, u detských používateľov je to 5 knižných dokumentov. Toto pravidlo môže upraviť poverený zamestnanec knižnice, podľa aktuálnych potrieb ďalších čitateľov.
Absenčne sa nepožičiavajú dokumenty príručnej knižnice, zvukové a audiovizuálne dokumenty, CD ROM, čiastky Zbierky zákonov SR a výberovo ďalšie dokumenty, ktoré treba osobitne ochraňovať. Výnimky povoľuje poverený zamestnanec knižnice. Ak úhrnná hodnota vypožičaných dokumentov prevyšuje 20,- EUR, môže zamestnanec knižnice požadovať preukázanie dokladu totožnosti.
Základná výpožičná lehota na absenčné výpožičky pre knihy je 1 mesiac, pre periodiká 1 týždeň.
Stanovenú výpožičnú lehotu kníh si môže používateľ predĺžiť počas jej plynutia, avšak najdlhšie na 3 mesiace, ak ich už nežiada ďalší používateľ. V odôvodnených prípadoch môže o výnimke rozhodnúť riaditeľ knižnice. V prípade potreby na základe rozhodnutia povereného zamestnanca môže knižnica lehotu výpožičky skrátiť, pričom používateľ je o tejto skutočnosti vopred informovaný.
Knižnica umožňuje používateľom vrátenie kníh prostredníctvom biblioboxu, ktorý je umiestnený vo vchode budovy hlavnej knižnice. Knihy sú odpísané z čitateľského konta nasledujúci pracovný deň po vložení do bibliboxu. Pravidlá pre používanie biblioboxu upresňuje príl. č. 4 Knižničného a výpožičného poriadku.
Výpožičná lehota periodík sa nepredlžuje.
Poškodenie a straty dokumentov
Používateľ osobne zodpovedá za vypožičané knižničné dokumenty a nesmie ich požičať ďalším osobám. Je povinný ich vrátiť v takom stave, v akom ich prevzal.
Pri vypožičiavaní si používateľ všetky dokumenty prezrie a prípadné nedostatky nahlási. Ak tak neurobí, nesie zodpovednosť za všetky neskôr zistené škody a je povinný ich knižnici nahradiť.
Používateľ je povinný neodkladne oznámiť knižnici ním spôsobené poškodenie alebo stratu dokumentu. Podľa príslušných ustanovení Občianskeho zákonníka môže knižnica žiadať od používateľa, aby škodu nahradil niektorým z týchto spôsobov:
a) iným exemplárom toho istého titulu
b) fotokópiou strateného alebo znehodnoteného dokumentu
c) iným rovnocenným titulom po predchádzajúcom súhlase riaditeľa knižnice
d) poskytnutím finančnej náhrady za stratený dokument. O výške náhrady rozhoduje riaditeľ knižnice.
Základné a špeciálne knižnično-informačné služby
Základné knižnično-informačné služby poskytuje knižnica bezplatne. Knižnica poskytuje služby na základe osobných, písomných alebo telefonických požiadaviek čitateľov a používateľov, ako i požiadaviek zaslaných elektronickou poštou.
Špeciálnymi knižnično-informačnými službami, ktoré poskytuje knižnica bezplatne, je zabezpečovanie prístupu k externým elektronickým zdrojom a sprístupňovanie databáz na CD-ROM. Pravidlá pre používanie služieb verejných internetových staníc sú uvedené v Prílohe č. 1 Knižničného a výpožičného poriadku.
Špeciálne knižnično-informačné služby, ktoré poskytuje knižnica za úhradu sú medziknižničná výpožičná služba (MVS), vyhotovenie reprografických kópií časti knižničných dokumentov na študijné alebo vedecké účely a zostavovanie rešerší.
Ak požívateľ požiada o dokument, ktorý knižnica nemá vo svojom fonde, knižnica sprostredkuje jeho požičanie prostredníctvo MVS. Za každú vybavenú požiadavku sa vyberá poplatok v zmysle platného cenníka. Pravidlá pre poskytovanie MVS sú uvedené v Prílohe č. 5 Knižničného a výpožičného poriadku.
Knižnica môže zhotovovať kópie len z fondov knižnice. Za vyhotovenie kópie, zostavenie resp. sprostredkovanie rešerše zaplatí používateľ poplatok v zmysle platného cenníka. Poplatky za špeciálne služby sú splatné ihneď pri objednávke služby.
Výnimky z Knižničného a výpožičného poriadku povoľuje riaditeľ knižnice.
Ruší sa Knižničný a výpožičný poriadok Mestskej knižnice Ružomberok zo dňa 1. januára 2012 v znení Dodatku č. 1 a Dodatku č. 2.
Tento Knižničný a výpožičný poriadok nadobúda účinnosť dňa 25. 5. 2018, príloha č. 6 Cenník poplatkov za služby nadobúda účinnosť dňom 1. 6. 2018.
V Ružomberku, 25. mája 2018
Pravidlá používania služieb verejných internetových staníc
Služby verejnej internetovej stanice môžu využívať všetci návštevníci knižnice, ktorí počkajú na pridelenie konkrétnej počítačovej stanice.
Maximálna doba pripojenia na internet je 60 minút. V prípade zvýšeného záujmu sa doba pripojenia môže upraviť podľa rozhodnutia povereného pracovníka.
Používatelia nesmú navštevovať internetové stránky s pornografickým, rasistickým alebo násilie propagujúcim obsahom.
Používatelia sú povinní bezodkladne nahlásiť zistené poruchy a nedostatky zariadenia, ktoré majú k dispozícii.
Pripojenie na internet je používateľ povinný ukončiť 15 minút pred skončením prevádzky knižnice.
Používateľ môže požiadať o rezerváciu pripojenia na internet na určitý deň a hodinu za stanovený manipulačný poplatok, ktorý sa platí vopred v zmysle platného cenníka. Rezervácia platí maximálne 10 minút, po uplynutí tohto času stráca používateľ na ňu nárok a tento čas je poskytnutý ďalšiemu používateľovi.
Za použitie tlačiarne si knižnica účtuje príslušný poplatok za každú stranu v zmysle platného cenníka.
Používatelia nesmú akýmkoľvek spôsobom zasahovať do technického a programového vybavenia, do kabeláže a nastavenia počítačov.
Pri nerešpektovaní týchto pravidiel stráca používateľ nárok na ďalšie využívanie služieb internetovej stanice.
Zásady a podmienky poskytovania služieb v čitárni časopisov a študovni
Využívať služby študovne a čitárne môže iba používateľ s platným čitateľským preukazom, alebo jednorazovýpoužívateľ v zmysle platného cenníka.
V študovni sa knižničný fond sprístupňuje prezenčne. Absenčne len so súhlasom povereného zamestnanca, a to len na obdobie dní pracovného voľna.
V čitárni novín a časopisov má používateľ možnosť prezenčne využívať všetky tituly periodík, prostredníctvom absenčných výpožičiek možno požičiavať len staršie periodiká.
Zásady poskytovania služieb na hudobnom oddelení
Využívať služby v tomto úseku môže len registrovaný používateľ s platným čitateľským preukazom. Počúvanie zvukových dokumentov z fonotéky knižnice môže byť realizované len individuálne.
Zvukové dokumenty sa požičiavajú prezenčne. Každý používateľ má právo na 60 minút nepretržitého počúvania. Tento čas môže poverený zamestnanec predĺžiť.
ZÁSADY PRE VRATENIE KNÍH PROSTREDNÍCTVOM BIBLIOBOXU
Mestská knižnica Ružomberok umožňuje používateľom knižničných služieb vrátenie kníh prostredníctvom biblioboxu, ktorý je umiestnený vo vchode budovy hlavnej knižnice.
Knižné jednotky budú z konta používateľa odpísané nasledujúci pracovný deň po vložení do biblioboxu.
Je potrebné dodržiavať nasledovné zásady:
knihy je potrebné vkladať do boxu šetrne, aby nedošlo k ich poškodeniu
box slúži len na vrátenie kníh vypožičaných v Mestskej knižnici Ružomberok, príp. v jej pobočkách
je zakázané vhadzovať do boxu nadrozmerné knihy z dôvodu možného poškodenia kníh alebo boxu
pokiaľ sú pri vrátení knihy už vygenerované sankčné poplatky, zostávajú nabehnuté na používateľskom konte a používateľ je povinný ich pri najbližšej návšteve knižnice uhradiť
používateľ si môže vrátenie knižných jednotiek overiť telefonicky alebo mailom nasledujúci pracovný deň po vložení do biblioboxu
knihy požičané prostredníctvom Medziknižničnej výpožičnej služby je možné vracať len pri osobnej návšteve knižnice.
Služba je poskytovaná aktívnym čitateľom knižnice, t.j. tým, ktorí majú uhradené splatné členské.
O poskytnutie služby možno požiadať osobne na odd. náučnej literatúry (na prízemí budovy hlavnej knižnice) alebo prostredníctvom mailu na adresu knižnice: naucne@kniznicark.sk.
Knižný dokument si čitateľ vyzdvihne v priestoroch knižnice po telefonickej výzve alebo výzve mailom a úhrade poplatku v zmysle platného cenníka.
Xeroxy článkov posielame mailom, resp. podľa dodacích podmienok stanovených poskytujúcou knižnicou. Cena za poskytnutú službu je stanovená podľa platného cenníka.
Hlavná knižnica, Pobočka Bystrická 2
Ročný členský poplatok:
Deti a mládež do 15 rokov 2,00 €
Dôchodcovia, ZŤP, nezamestnaní 2,00 €
Študenti SŠ, VŠ 3,00 €
Neregistrovaní používatelia 0,50 € / 1deň
Manipulačné poplatky a krytie nákladov za špeciálne služby:
Rezervácia dokumentov 0,50 €
Náhradný čitateľský preukaz 0,50 €
Poškodenie čiarového kódu 2 €
Rešerš z našich fondov 0,50 €
Rešerš z iných fondov podľa skutočných nákladov + poštovné
z našich fondov
A4 ČB 0,10 €
A4 farebne 1,00 €
A4 sken 0,50 €
A3 ČB 0,20 €
Verejný internet:
- pre registrovaných užívateľov - prvých 30 min. bezplatne,
- pre registrovaných užívateľov po 30 min. - 0,50 € / 30 min.,
- pre neregistrovaných užívateľov - 0,50 € / 30 min.
Sankčné poplatky za nedodržanie výpožičnej lehoty:
1. upomienka (nepísomná) 0,50 €
2. upomienka 1,00 € + poštovné
3. upomienka 2,00 € + poštovné
4. upomienka 3,00 € + poštovné
Pokus o zmier 4,00 € + poštovné
Sankcia za poškodenie majetku a technického vybavenia knižnice 20,00 € + úhrada nákladov
Pobočky KD Biely Potok, ZŠ Černová a ZŠ Sládkovičova
Deti a mládež do 15 rokov, dôchodcovia, ZŤP, nezamestnaní 0,50 €
Ostatní používatelia 1,00 €
Neregistrovaní používatelia 0,20 € / 1deň
Periodiká 0,20 €/deň
upomienka 0,50 €
upomienka 1,00 €
upomienka 2,00 €
upomienka 3,00 €
Pokus o zmier 4,00 €
V Ružomberku, 1. 6. 2018
Spolu hlasovalo 7834 ľudí.

References: § 18
 § 659
 § 663
 § 421
 § 544
 § 546
 § 547